ΓΡΑΠΤΗ ΕΡΩΤΗΣΗ E-1872/03

υποβολή: Christopher Huhne (ELDR) προς την Επιτροπή

(6 Ιουνίου 2003)

Θέμα: Απαιτήσεις διαφάνειας

Θα μπορούσε η Επιτροπή ναπολογίσει για κάθε κράτος μέλος πόσες εισηγμένες στο χρηματιστήριο εταιρίες παρέχουν τριμηνιαίους ισολογισμούς· Θα μπορούσε περαιτέρω να εκτιμήσει πόσες από αυτές τις εταιρίες σε κάθε κράτος μέλος δημοσιεύουν τέτοιες τριμηνιαίες ενημερώσεις χωρίς την συνδρομή του ελεγκτή τους (παρότι απαιτείται από τον κανονισμό η έγκριση του ελεγκτή)· Θα μπορούσε περαιτέρω να εκτιμήσει το επιπρόσθετο κόστος — για εταιρίες διαφορετικών μεγεθών και πολυπλοκότητας — της προετοιμασίας τριμηνιαίων ενημερώσεων με τη συνδρομή ελεγκτή·

Απάντηση του κ. Bolkestein εξ ονόματος της Επιτροπής

(3 Ιουλίου 2003)

Η Επιτροπήπέβαλε πρόσφατα πρόταση οδηγίας για την εναρμόνιση των απαιτήσεων διαφάνειας της πληροφόρησης σχετικά με εκδότες των οποίων οι κινητές αξίες έχουν εισαχθεί για διαπραγμάτευση σε ρυθμιζόμενη αγορά(1). Η πρόταση αυτή εντάσσεται στο πρόγραμμα δράσης χρηματοπιστωτικώνπηρεσιών. Το τελευταίο Ευρωπαϊκό Συμβούλιο των Βρυξελλών στις 21 Μαρτίου 2003 απεύθυνε έκκληση για την έκδοσή της έως τον Απρίλιο του 2004.

Ένας από τους στόχους της πρότασης είναι η αναβάθμιση τωνφιστάμενων προσωρινών απαιτήσεων δημοσίευσης οικονομικής πληροφόρησης για τις εταιρείες των οποίων οι μετοχές αποτελούν αντικείμενο διαπραγμάτευσης σε ρυθμιζόμενες αγορές στα κράτη μέλη. Για το λόγο αυτό η πρόταση προτείνει τηνποχρεωτική δημοσίευση λεπτομερέστερων εξαμηνιαίων οικονομικών εκθέσεων πληροφόρησης για τους πρώτους 6 μήνες του οικονομικού έτους καθώς και τη δημοσίευση οικονομικής πληροφόρησης για το πρώτο και το τρίτο τρίμηνο.

Ο κ. βουλευτής ζήτησε στατιστικά στοιχεία για διάφορα θέματα που άπτονται της πρότασης τριμηνιαίαςποβολής οικονομικής πληροφόρησης.

Η Επιτροπή έχει την τιμή ναποβάλει την εξής απάντηση:

Εταιρείες που την παρούσα στιγμή παρέχουν οικονομική πληροφόρηση σε τριμηνιαία βάση

- Η Επιτροπή θεωρεί ότι το ερώτημα αναφέρεται στους φορείς έκδοσης των οποίων οι κινητές αξίες αποτελούν αντικείμενο διαπραγμάτευσης σε ρυθμιζόμενες αγορές στα κράτη μέλη και δημοσιεύουν τριμηνιαίες οικονομικές εκθέσεις ή λιγότερο αναλυτική οικονομική πληροφόρηση σε τριμηνιαία βάση και όχι μόνο στις εταιρείες που συντάσσουν τριμηνιαίους ισολογισμούς για εσωτερικούς λόγους χωρίς να τους δημοσιεύουν.

- Σύμφωνα με τις εκτιμήσεις που έχει ήδη παρουσιάσει στην έκθεσή της η Επιτροπή, περίπου 1100 από τις 6000 εισηγμένες ευρωπαϊκές εταιρείες(2) (= 18,3 %) δημοσιεύουν ενδιάμεσες εκθέσεις σε τριμηνιαία βάσηψηλών διεθνών προτύπων, δηλ. δημοσιεύουν οικονομικές καταστάσεις.

- Στην πρότασή της η Επιτροπή ανέφερε ότι πολλές άλλες ευρωπαϊκές εταιρείες δημοσιεύουν λιγότερο λεπτομερή οικονομική πληροφόρηση που περιλαμβάνει μόνο τον καθαρό κύκλο εργασιών, τα κέρδη και τις απώλειες πριν και μετά από την αφαίρεση των φόρων (ή μόνο τα αποτελέσματα εκμεταλλεύσεως). Κατόπιν της ερώτησης πουπέβαλε ο κ. βουλευτής, η Επιτροπή διεξήγε άτυπη έρευνα στα χρηματιστήρια, της εθνικές ρυθμιστικές αρχές και — σε μία περίπτωση — την ένωση των εκδοτών κινητών αξιών στα κράτη μέλη. Η Επιτροπή εκτιμά ότι πάνω από 2500 (= 41 %) από τους 6229 εκδότες (= εγχώριοι εκδότες με εξαίρεση την περίπτωση του Βελγίου, της Δανίας και του Ηνωμένου Βασιλείου) δημοσιεύουν είτε οικονομικές εκθέσεις σε τριμηνιαία βάση είτε οικονομική πληροφόρηση στην ίδια βάση, όπως αναφέρεται παραπάνω.Τα στοιχεία αυτά εν περιλαμβάνουν:

- όλους τους εκδότες τρίτων χωρών (ιδιαίτερα από τις Ηνωμένες Πολιτείες) των οποίων οι μετοχές αποτελούν αντικείμενο διαπραγμάτευσης σε ρυθμιζόμενες αγορές στην Ένωση,

- όλους τους εγχώριους εκδότες στη Γαλλία. Δενπάρχουν διαθέσιμα στοιχεία εκτός από τον CAC 40, στον οποίο 12 εταιρείες δημοσιεύουν τριμηνιαίες οικονομικές εκθέσεις. Και οι 796 γάλλοι εκδότες ωστόσοποχρεούνται από το νόμο να δημοσιεύουν σε τριμηνιαία βάση τον καθαρό κύκλο εργασιών τους.

Όσον αφορά την κατάσταση στο σύνολο των κρατών μελών, ο εκτιμώμενος αριθμός πάνω από 2500 εκδοτών αναλύεται ως εξής:

>ΚΤΜ ΟΠΝΒΧΒ>

Εκτιμώμενος αριθμός εταιρειών που δημοσιεύουν τριμηνιαίες εκθέσεις ή πληροφόρηση χωρίς τη συνδρομή του ελεγκτή τους, εκτιμώμενο κόστος για τη συνδρομή ελεγκτών:

- Η πρόταση της Επιτροπής δεν περιλαμβάνει κάποια διάταξη που ναπαγάγει την δημοσίευση τριμηνιαίας οικονομικής πληροφόρησης σε έλεγχο ή σε θεώρηση από ελεγκτή. Κανένα κράτος μέλος τη στιγμή αυτή δεν απαιτεί τη συμμετοχή ελεγκτών για τη δημοσίευση τριμηνιαίων εκθέσεων. Συνεπώς η Επιτροπή αδυνατεί να παράσχει στοιχεία σχετικά με τις αιτηθείσες εκτιμήσεις.

(1) COM(2003)138 τελικό.

(2) Σύμφωνα με τα στοιχεία Βloomberg του Ιουνίου 2002, όπως αναφέρεται στην πρόταση της Επιτροπής.